Valke trek 3 transitorowers vas
Die Valke in die Wes-Kaap het Maandag kort na 'n transitorooftog drie mans in verband met die voorval gearresteer.
'n Veiligheidswag van Fedility is deur twee mans genader toe hy geld by 'n diensstasie geneem het. Die rowers het die veiligheidswag oorval, sy vuurwapen, 'n onbekende aantal geld gesteel en gevlug. Die Valke was op pad na die toneel, toe hulle 'n voertuig, wat aan die beskrywing voldoen het, voorgekeer het.
Die voertuig is deursoek en daar is beslag gelê op twee vuurwapens, asook die gesteelde vuurwapen van die veiligheidswag en 'n sak met geld in. Die rowers is gearresteer en hulle sal na verwagting Woensdag in die Oudtshoorn-landdroshof verskyn.